Juuan löytökissojen hoitopaikka on vaihtunut

Löytökissojen hoitopaikka Juuan alueella on vaihtunut. Löytökissat alueelta ottaa vastaan Maatilamatkailu Kankaan tila.

Maatilamatkailu Kankaan tilan yhteystiedot:
Nunnanlahdentie 15, 83900 Juuka
Puh. 040 053 6629

Kunnan on huolehdittava alueellaan irrallaan tavattujen ja talteen otettujen koirien ja kissojen sekä muiden vastaavien pienikokoisten seura- ja harrastuseläinten tilapäisen hoidon järjestämisestä. Pohjois-Karjalassa velvoitteesta huolehtii Pohjois-Karjalan hyvinvointialueen – Siun soten ympäristöterveydenhuolto. Talteenotettua eläintä on säilytettävä vähintään 15 päivän ajan, minkä jälkeen kunnalla on oikeus myydä, luovuttaa tai lopettaa eläin. Eläimen omistajalta tai haltijalta peritään korvaus eläimen talteenotosta, hoidosta ja mahdollisesta lopettamisesta aiheutuneista kustannuksista.

Löytöeläinten vastaanotto- ja hoitopaikat Pohjois-Karjalan alueella ovat kootusti verkkosivuillamme: www.siunsote.fi/loytoelaimet.